FOTO ȘI VIDEO Galeria lui FCSB, corteo spre Arena Națională. Gheorghe Mustață, suit pe coșul de gunoi, dă tonul scandărilor rasiste
Rapid - FCSB, derby-ul ultimei etape din sezonul regulat se joacă în această seară, de la ora 20:00, pe Arena Națională.
La meciul de pe Arena Națională sunt așteptați peste 48.000 de suporteri. Galeria lui FCSB a primit o întreagă peluză, aproximativ 9.000 de locuri, pentru a-și susține favoriții la derby-ul cu Rapid.
Galeria lui FCSB, corteo spre Arena Națională pentru derby-ul cu Rapid
Cu peste două ore înainte de startul meciului, fanii celor de la FCSB s-au strâns în zona Piața Muncii și au pornit către Arena Națională, cu liderul Gheorghe Mustață în frunte.
În preajma Arenei Naționale, fanii lui FCSB s-au oprit pentru a scanda împotriva rivalei Rapid, apelând inclusiv la mesaje rasiste. Gheorghe Mustață a dat tonul în timp ce era suit pe un coș de gunoi.
FCSB, lider autoritar în Liga 1, se poate distanța la 15 puncte de Rapid în cazul unei victorii, ceea ce ar însemna un avans de 8 lungimi la startul play-off-ului.
De partea cealaltă, Rapid, în cazul unui succes, va intra în play-off de pe locul 2 și, la înjumătățire, va fi la cinci puncte în spatele lui FCSB.
Urmăriți SPORT.RO și pe Google News